नयी दिल्ली। राष्ट्रीय सुरक्षा सलाहकार (एनएसए) अजित डोभाल ने अफगानिस्तान के राष्ट्रपति अशरफ गनी, मुख्य कार्यकारी अब्दुल्ला अब्दुल्ला और देश के सैन्य प्रतिष्ठान के शीर्ष अधिकारियों से काबुल में मुलाकात की। इस मुलाकात में भारत तथा अफगानिस्तान ने रणनीतिक सहयोग और बढ़ाने का इरादा जाहिर किया। एक आधिकारिक बयान में यहां कहा गया, ‘‘साझा उद्देश्यों को हासिल करने के लिए सामरिक वार्ता एवं विचार-विमर्श को और मजबूत करने पर सहमति बनी।’’